Source: https://www.mfsr.sk/sk/financie/verejne-financie/regulacny-komplex-pravnych-noriem-metodickych-postupov-z-oblasti-rozpoctoveho-procesu/programove-rozpoctovanie/dodatok-c-1-k-metodickemu-pokynu-mf-sr-usmernenie-programoveho-rozpoctovania/
Timestamp: 2020-01-26 12:14:37+00:00
Document Index: 7786282

Matched Legal Cases: ['Čl. 4', 'Čl. 4', 'Čl. 4', 'Čl. 4', 'Čl. 7', 'Čl. 4', 'Čl. 4', 'Čl. 4', 'Čl. 10', 'Čl. 4', 'Čl. 7']

Dodatok č. 1 k Metodickému pokynu MF SR na usmernenie programového rozpočtovania | Ministerstvo financií Slovenskej republiky
Ministerstvo financií Slovenskej republiky mení a dopĺňa metodický pokyn Ministerstva financií Slovenskej republiky na usmernenie programového rozpočtovania č. 5238/2004 takto:
1. V Čl. 4 ods. 1 sa v prvej vete za slová „Aktivity spolufinancované“ pripájajú slová „, alebo financované“.
2. V Čl. 4 ods. 3 sa vypúšťa posledná veta.
3. V Čl. 4 sa za odsek 3 vkladá nový odsek 4, ktorý znie:
„(4) Prostriedky z rozpočtu Európskej únie, ktoré sa nezaraďujú do príjmov a výdavkov štátneho rozpočtu (napríklad Vnútorné opatrenia, Prechodný fond, Budovanie Schengenských hraníc, INTERREG IIIB, INTERREG IIIC) a sú poskytované štátnej rozpočtovej a štátnej príspevkovej organizácií sa stávajú integrálnou súčasťou programových štruktúr kapitol vrátane prostriedkov štátneho rozpočtu rozpočtovaných v kapitole Všeobecnej pokladničnej správy určených na spolufinancovanie. Do programových štruktúr sa zaradia podľa vecnej náplne programov, ako samostatné časti programov, medzirezortné programy, alebo priradením prostriedkov k vytvoreným častiam programov. Prostriedky poskytované na financovanie účelov vyplývajúcich z medzinárodných zmlúv o poskytnutí grantu uzatvorených medzi Slovenskou republikou a inými štátmi (napríklad Finančný mechanizmus EHP, Nórsky finančný mechanizmus) sa stávajú integrálnou súčasťou programových štruktúr kapitol ako samostatné časti programov, vrátane prostriedkov štátneho rozpočtu rozpočtovaných v kapitole Všeobecnej pokladničnej správy určených na spolufinancovanie.“
4. V Čl. 4 sa odseky 4 až 6 označujú ako odseky 5 až 7.
5. V Čl. 7 sa na konci pripája nový odsek 7, ktorý znie:
„(7) V priebehu rozpočtového roka sa nevyžaduje súhlas ministra financií na zmenu programovej štruktúry kapitoly doplnením, alebo zrušením samostatnej časti programu vytvorenej na prostriedky podľa Čl. 4 ods. 4. Súhlas ministra financií sa nevyžaduje ani na doplnenie samostatnej časti programu do programovej štruktúry kapitoly na prostriedky v zmysle Čl. 4 ods. 1, ak v minulých rokoch bola vytvorená samostatná časť programu a v bežnom rozpočtovom roku vznikne dodatočná potreba spolufinancovania zo štátneho rozpočtu, alebo financovania z rozpočtu Európskej únie. Samostatná časť programu na prostriedky v zmysle Čl. 4 ods.1, alebo Prechodného fondu sa do programovej štruktúry kapitoly v bežnom rozpočtovom roku nedopĺňa, ak sú k týmto prostriedkom poskytnuté iné prostriedky zo štátneho rozpočtu ako určené na spolufinancovanie, napríklad daň z pridanej hodnoty.“
6. Dopĺňa sa nový Čl. 10, ktorý znie:
(1) Čl. 4 ods. 4 v znení tohto dodatku sa uplatní prvýkrát pri zostavení návrhu štátneho rozpočtu na roky 2007 až 2009.
(2) Čl. 7 ods. 7 v znení tohto dodatku sa uplatní prvýkrát pri realizácií štátneho rozpočtu v roku 2006.“